Las Palmas

Las Palmas de Gran Canaria je grad u Španiji. Glavni je grad (zajedno sa Santa Cruzom) autonomne zajednice Kanari. Las Palmas je kozmopolitski grad i značajno svjetsko turističko odredište. Položaj Grad je smješten na otoku Gran Canaria. Prostire se na 100 kilometara kvadratnih i ima preko 380.000 stanovnika. Nalazi se na 150 kilometara od Afrike, na 135 kilometara od Pirinejskog poluostrva i Evrope, i na samo 6 sati avionom od Amerike. Susjedne oblasti su Santa Brihida na jugu i Arukas na zapadu. Značaju grada doprinosi i luka koja je druga po veličini na Atlantskom okeanu. Historija Grad je 24. juna 1478. godine utemeljio Juan Rejón zajedno s kastiljskom vojskom, nakon borbe s lokalnim domorocima. 1492. godine Kristofor Kolumbo zastao je u gradu na svom prvom putu prema Americi. Danas se u gradu nalazi muzej nazvan po njemu. Klima Klima je na najvećem dijelu ostrva suptropska, i djelimično suha, a vrijeme je ujednačeno i vrlo prijatno preko cijele godine. Turističko naselje Maspalomas na jugu, tokom ljeta u prosjeku ima dnevnu temperaturu oko 30 °C, koja noću pada na 20-24 °C. Zimi je dnevna temperatura oko 23 °C, a noćna oko 16-17 °C. Iako je klima blizu idealne, dešava se da vrijeme bude kišovito od sredine oktobra do marta, i tada temperatura zna da padne na 11-12 °C, uz jak vjetar. Najprijatniju klimu i najmanje vjetra na južnoj obali ima Arguineguín, jer je zaklonjen u zalivu. Zimi ovde pada najmanje kiše. Las Palmas, na krajnjem sjeveru ostrva, ima najviše kiše zimi, a i temperatura je niža. U Las Palmasu je često veoma oblačno. Ovaj fenomen koji stanovnici zovu „Magarčev trbuh“ (šp. Panza de burro) doveo je do toga da se turizam iz glavnog grada na jugu Gran Kanarijasa premestio i to isključivo na Maspalomas i Kosta Mogan. Kada na jugu sija sunce, može se desiti da u Las Palmasu pada kiša. Po statističkim podacima Las Palmas ima najviše padavina. Muzeji U gradu je smješteno nekoliko muzeja: Muzej Canario, sa kolekcijom starih predmeta sa kanarskih ostrva Muzej Néstor, posvećen radovima kanarskih slikara Muzej Pérez Galdós, sa radovima poznatih pisaca Muzej Elder, naučni muzej Sport U Las Palmasu djeluje nekoliko profesionalnih sportskih klubova: UD Las Palmas je fudbalski klub koji igra u drugoj španskoj ligi. Klub ima dva stadiona: Estadio de Gran Canaria, sa kapacitetom od 32.655 sjedećih mjesta i Estadio Insular sa 22.000 sjedećih mjesta. Najveći uspjesi kluba su drugo mjesto u španskoj prvoj ligi u sezoni 1968-69, te drugo mjesto u kupu u sezoni 1977/78. CB Gran Canaria je košarkaški klub koji nastupa u španskoj ACB ligi. Dvorana u kojoj igraju domaće utakmice ima kapacitet od 5.200 sjedećih mjesta. CV Las Palmas je ženski odbojkaški klub koji nastupa u prvoj španskoj ligi. Poznate ličnosti Benito Pérez Galdós, pisac Juan Negrín, politicar Javier Bardem, glumac Carla Suárez Navarro, teniser Marta Marrero, teniser Magüi Serna, teniserka Mateo Gil, producent Antonio Betancort, fudbaler Međunarodni odnosi Galerija Reference